43 



cnpant inter ipsum, et pallium; sicuti in plerisque Molluscis hujus Ordinis ob- 

 tinere solet. Forma, quam obtinent, est sane valde speciosa, atque singularis; 

 quatuor namque veluti alas repraesentant , quae hinc inde per paria discrimi- 

 nantur , altera alteri superjecta. Ipsarum structura clarius ex iconibus adparebit, 

 in Tabulis hujus Operis exaratis, quam verbis explicari queat. Modo in genere 

 indicabimus, eas nihil aliud esse, nisi locupletissimam vasorum congeriem, mira- 

 bili artificio in surculos pene innumeros diremtorum: quae vasa sunt veluti con- 

 tignatio quaedam, satis idonea ad membranam exilem, sed valde tenacem, at- 

 que eleganter crispatam sustentandam. Membrana haec muscularis , et in mul- 

 tis Molluscis maxime irritabilis , adeo ut stilo leviter contrectata extemplo con- 

 trahatur, est revera duplex; atque altera superiori vasorum superficiei, altera 

 inferiori coalescit. At quoniam inter ramos majores hujusmodi vasorum, pecti- 

 natim hinc atque illinc eductos , spatium quoddam intercedit , haud aegre intel- 

 ligitur totidem inibi confici loculos ; quos ad ova recludenda esse a Natura com- 

 paratos infra demonstrabimus . 



Praecipuum autem branchiarum ministerium respirationi dicatum esse vide- 

 tur; quae per peculiares trachaearum canales perfici solet, ut suo loco aptius 

 disputabimus . Obstupuimus saepenumero , et numquam fortasse mirari desine- 

 mus, organum adeo spectabile, ac duplici praefato ministerio addictum, in hoc 

 a Natura fuisse neglectum, quod nempe ipsum pelagi injuriis libere patere pa- 

 tiatur; saepe etenim in vivis hujusmodi animantibus branchias universas vel li- 

 mo , vel arena pene obrutas nos comperisse perhibemus . Obstupescimus scili- 

 cet; at hinc nonnisi arcanam summi Opificis sapientiam, et crassam nostram 

 ignorantiam sole clarius elucescere judicamus. 



Quae ad Ovarium spectant, ne eamdem rem postliminio revocare videamur, 

 quum de speciei propagatione sermonem instituemus, opportune declarabimus . 



Quod in Pallio, praeter jam dicta, singulari animadversione dignum vide- 

 tur , est duplex sacculus sanguineus , ex duplici ipsius membrana compactus , ac 

 alter in altero pallii latere locatus. Sane non sunt illi communes cunctis Testa- 

 ceis subsilientibus , sed paucis tantum speciebus peculiares, iis nimirum, quae 

 in Arca Pilosa, atque Glycimeride, in Chama Antiquata, et Calyculata,in Sole- 

 ne Legumine, ac in Tellina Nitida hospitantur. Humor, quo turgent, rubro co- 

 lore enitescit: de ejus autem natura, atque affectionibus paullo infra disputabi- 

 mus. Nunc solum innuere oportet ipsum singulari artificio,momento ferme tem- 

 poris, sub pedis, atque abdominis cutem effundi pro lubitu animalis, eaque san- 

 guinolenta omnino reddere; mox ad sacculos praedictos revehi, eademque subito 



